钦定古今图书集成/明伦汇编/氏族典/第247卷 > 张桓
## 钦定古今图书集成/明伦汇编/氏族典/第247卷 > 张桓

按《元史张桓传》：“桓字彦威，真定槁城人。父木，知汝宁
府，因家焉。桓以国子生释褐，授滑之白马丞，入补中
书掾，擢国子典簿，拜陜西行台监察御史，以言事不
合去。未几，汝宁盗起，桓避之确山。贼久知桓名，袭获
之，请为帅，弗听，拥至渠魁前，桓与之抗论逆顺，其徒
捽桓起跪，桓仰天大呼，詈叱弥厉。贼知终不可屈，遂”
刺之。事闻，谥“忠洁。”